《阎立本画醉道士图》
宋代·林敏修

破除万事无过酒，有客何须计升斗。解将富贵等浮云，醉乡即是无何有。

昔人绘事亦有神，丹青写出画天真。尊罍未耻月渐倾，更待晓出扶桑暾。

餐霞服气浪自苦，自厌神仙足官府。脱巾解带衣淋漓，眼花错莫谁宾主。

君不见炙手可热唯权门，欲观佳丽遭怒嗔。何如衔杯乐圣藉地饮，安用醉吐丞相茵。

作者简介：林敏修，字子来，号漫郎，蕲春（今属湖北）人。敏功弟。有《无思集》四卷（《直斋书录解题》卷二○），已佚。事见《尚友录》卷一三、《江西诗社宗派图录》。今录诗九首。